БСП: „Коалиция за България” е наша - Политика - Стандарт Нюз
БСП: „Коалиция за България” е наша
БСП призова ЦИК да не регистрира „Коалиция за България” и обвини АБВ в кражба на чужда търговска марка, собственост на социалистите. БСП заяви, че е внесла и доказателства в ЦИК. Това стана, докато лидерът на АВБ Румен Петков регистрира в ЦИК „Коалиция за България” за участие в евроизбори 2019.
ВИЖ ОЩЕ: АБВ внесе в ЦИК документите за евровота на "Коалиция за България"
Името на коалицията е познато, утвърдено и в цялото общество се свързва 20 г. единствено и само с БСП, а търговската марка "Коалиция за България" е собственост и принадлежи на Българската социалистическа партия, се обяви БСП в специално съобщение. Съгласно закона, това включва правото на притежателя й да я използва, да се разпорежда с нея и да забрани на трети лица без негово съгласие да я използват, отбелязват хората на Нинова.
Според БСП, желанието на АБВ да регистрират коалиция със същото наименование има за цел единствено да въведе в заблуждение и да доведе до объркване избирателите, които ще гласуват в предстоящите избори за Европейски парламент.
Тагове: Бсп Абв Коалиция За България Корнелия Нинова Румен Петков